Diari Oficial de la Generalitat Valenciana


Sumari del DOGV 361, del 09-04-1986 (1986/805990)

DECRET 21/1986, de 24 de febrer, del Consell de la Generalitat Valenciana, pel qual es desenvolupa la Llei 14/1985, de 27 de desembre, de Tributació sobre Jocs d'atzar.
------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/02/24/21/dof/vci/html**

### Dades del document

Número de DOGV
:   361

Data del DOGV
:   09-04-1986

Secció del DOGV
:   DISPOSICIONS GENERALS

Número del document
:   1986/805990


Data del document
:   24-02-1986

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 21/1986, de 24 de febrer, del Consell de la Generalitat Valenciana, pel qual es desenvolupa la Llei 14/1985, de 27 de desembre, de Tributació sobre Jocs d'atzar.  
La Llei de la Generalitat Valenciana 1/1985, de 23 de febrer, establí per al període comprés entre l'1 d'abril i el 31 de desembre de 1985, un impost sobre el joc del bingo, així com un recàrrec sobre la taxa que grava els jocs de sort, envit o atzar en Casinos i mitjançant màquines o aparells automàtics.   
A finals de l'any passat, la Llei de la Generalitat Valenciana 14/1985, de 27 de desembre, atorgà vigència indefinida als gravàmens esmentats, tot introduint-hi algunes variacions parcials que, tanmateix, no alteraven la naturalesa d'aquells.   
Les normes administratives dictades des d?aquella data inicial, així com el comportament de les persones i entitats, amb les quals s'han mantingut contactos estrets, i que conformen el sector sobre el qual recau la Llei, constitueixen elements valiosos de juí a l'hora d'efectuar-ne el desenvolupament reglamentari i, en darrera instància, la concreció dels elements components.   
En atenció d'aquests motius, a proposta del Conseller d'Economia i Hisenda, i amb la deliberació prèvia del Consell de la Generalitat Valenciana en la reunió del dia 24 de febrer de 1986,   
DECRETE  
Article primer  
Hom considerarà que l'impost sobre el bingo, establert per la Llei de la Generalitat Valenciana 14/1985, de 27 de desembre, que grava al tipus del 5% la pràctica d?aquest joc, s'hi troba inclòs en el corresponent valor facial dels cartons.   
Article segon  
Per determinar la base de l'impost, es deduirà prèviament del respectiu valor facial l'import de la taxa fiscal del 20% regulada pel Reial Decret 2221/1984, de 12 de desembre. A resultes d'això la base imponible pujarà a 76,1905 per a un valor facial de cent.   
Article tercer  
La quota de l'impost es deduirà de les quantitats a distribuir en concepte de premi als jugadors.   
Article quart  
Els subjectes pasius substituís del contribuent estan obligats a presentar declaració-liquidació de l'impost dins dels vint dies següents a cada trimestre natural, sense perjuí de la possibilitat d'obtenir un ajornament del pagament en les condicions que determine la Conselleria d'Economia i Hisenda.   
Article cinqué  
Les persones o entitats titulars d'autoritzacions administratives per al joc i, si fa el cos, les societats de servei que tinguen al seu càrrec la gestió d'aquest en la condició de subjectes passius substituís, tindran el dret a un premi de cobrament d'un 2% sobre la quota de l'impost, sempre que presenten les corresponents declaracions-liquidacions en els terminis establerts.   
Article sisé  
El recàrrec del 10% sobre màquines de tipus B o recreatives amb premi, el del 20% sobre màquines del tipus C o d'atzar, i el del 3% sobre el joc en Casinos, que estableix l'article 16 de la Llei 14/1985, de 27 de desembre, s'exaccionaran en cada cas juntament amb la taxa fiscal que grava aquests jocs en els terminis assenyalats pel Reial Decret 2221/1984, de 12 de desembre, en la seua redacció vigent.   
DISPOSICIO ADICIONAL  
Aquest Decret i l'Ordre de la Conselleria d'Economia i Hisenda que el desenvolupe seran exposats en les Sales on es practique el joc del bingo autoritzat.   
DISPOSICIO DEROGATORIA  
Quan entre en vigor aquest Decret quedaran derogades les disposicions d'igual o inferior rang que s'oposen al que estableix aquest.   
DISPOSICIONS FINALS  
Primera  
Queda autoritzada la Conselleria d'Economia i Hisenda per a dictar totes aquelles disposicions que considere adients amb l'aplicació i desenvolupament d'aquest Decret.   
Segona  
Aquest Decret entrarà en vigor el mateix dia de la seua publicació al Diari Oficial de la Generalitat Valenciana   
València, a 24 de febrer de 1986.   
El President de la Generalitat,  
JOAN LERMA I BLASCO  
El Conseller d?Economia i Hisenda,  
ANTONI BIRLANGA I CASANOVA


Còpia Permalink ELI